Lav et referat af nedenstående tekst:

Tekst:
Aalborg Håndbold spillede sig onsdag aften tættere på kvartfinalerne i Champions League, da de på hjemmebane besejrede norske Elverum med 32-27. Det nordjyske mandskab kom tilbage efter at have fået en skidt start på opgøret. Elverum formåede at bringe sig foran med 5-2 og 8-5, men herefter åd Aalborg Håndbold sig stille og roligt ind på nordmændene. - Vi får brugt stort set alle mand på holdet i dag og får brugt bredden, og det, tror jeg klart, er med til at vi trækker fra til sidst, siger Nikolaj Læsø, der spiller for Aalborg Håndbold, efter kampen. Derfor kunne Aalborg-spillerne gå til pause med en føring på 14-13, og i anden halvleg blev den føring hurtigt udbygget. Efter 60 minutters spil kunne aalborgenserne juble over en komfortabel sejr. Tættere på kvartfinaleplads Aalborg Håndbold fører deres Champions League-gruppe efter at have spillet 12 af 14 gruppekampe. Nordjyderne har et forspring på to point til franske Montpellier, som senere onsdag aften møder gruppens treer, tyske Kiel. De to øverst placerede hold i gruppen går direkte videre til kvartfinalerne i Champions League. Aalborg Håndbold mangler at møde Montpellier på udebane samt kroatiske PPD Zagreb på hjemmebane. Lykkes det Aalborg at vinde næste uges kamp mod Montpellier er billetten til kvartfinalen sikret. Aalborg nåede i sidste sæson helt frem til Champions League-finalen, hvor det blev til et nederlag til spanske FC Barcelona. Lugter det lidt af en kvartfinaleplads i Champions League? - Ja, og det lugter godt. Den kommer vi til at gå efter, og det kan blive en meget afgørende kamp, når vi skal til Montpellier, siger holdets træner, Stefan Madsen. Hør Stefan Madsen og Nikolaj Læsøs reaktion på kampen her

Referat:
Aalborg Håndbold vandt onsdag aften over norske Elverum hjemme i Gigantium og er dermed tæt på at booke billet til kvartfinalerne i Champions League.